recursal/SuperWikiNEXT-32B huggingface dataset:
मैंग्रोव पादप - जल के ऊपर व नीचे का दृश्य
कृष्णा वन्य अभयारण्य में समुद्र से तट पर उग रहे मैन्ग्रोव वन का दृश्य
**मैंग्रोव** (Mangrove) ऐसे क्षुप व वृक्ष होते हैं जो खारे पानी या अर्ध-खारे पानी में पाए जाते हैं। अक्सर यह ऐसे तटीय क्षेत्रों में होते हैं जहाँ कोई नदी किसी सागर में बह रही होती है, जिस से जल में मीठे पानी और खारे पानी का मिश्रण होता है। मैंग्रोव वनों का पारिस्थिकि में बहुत महत्व है, क्योंकि यह तटों को स्थिरता प्रदान करते हैं और बहुत प्राणी, मछली और पक्षी जातियों को निवास व सुरक्षा प्रदान करते हैं। मैंग्रोव वन व झुरमुट विश्व के उष्णकटिबन्धीय और उपोष्णकटिबन्धीय क्षेत्रों में मिलते हैं। कृत्रिम उपग्रहों द्वारा किए गए चित्रण के आधार पर इनका वैश्विक विस्तार 1,37,800 वर्ग किमी अनुमानित करा गया है, जिसका अधिकांश भाग 25 अक्षांश उत्तर और 25 अक्षांश दक्षिण के बीच है।

शब्दोत्पत्ति
------------

मैंग्रोव शब्द दक्षिण अमेरिका की एक आदिवासी भाषा, गुआरानी भाषा, से उत्पन्न हुआ और फिर विश्वभर की भाषाओं में फैल गया। यह शब्द तीन अर्थों में प्रयोग किया जाता है:-

1. पूर्ण पेड़ या पौधे के आवास के लिए 'मैन्ग्रोव स्वैम्प्स' (दलदल) या 'मैन्ग्रोव वन' प्रयोग किया जाता है।
2. मंगल के सभी पेड़ों और पौधों के लिए,
3. जो रिज़ोफोरेसी परिवार से होते हैं, या रिज़ोफोरा वंश से किसी भी पादप के लिए,

मंगल डिपोज़ीश्नल तटीय क्षेत्रों में मिलते हैं, जहाँ बारीक कण, जिनमें उच्च कार्बनिक मात्रा हो, उच्च ऊर्जा की लहरों के प्रभाव से एकत्रित हो जाते हैं।

चित्र दीर्घा
------------

* कन्नूर, केरल मेंकन्नूर, केरल में
* मैन्ग्रोव के पत्तों पर लवण क्रिस्टलमैन्ग्रोव के पत्तों पर लवण क्रिस्टल
* मैन्ग्रोव की हरित सुरंग, ताईवानमैन्ग्रोव की हरित सुरंग, ताईवान

इन्हें भी देखें
---------------

* कृष्णा वन्य अभयारण्य

बाहरी कड़ियाँ
-------------

* मैंग्रोव का महत्व (इण्डिया वाटर पोर्टल)
* पिचवरम के मैन्ग्रोव – दुनिया का दूसरा बड़ा
* कुदरती तटरक्षक - मैंग्रोव (कुदरतनामा)
* मैंग्रोव- जल में रह कर भी बेचारा प्यासा सा रह जाता है।

सन्दर्भ
-------

1. ↑  Giri, C.; Ochieng, E.; Tieszen, L.L.; Zhu, Z.; Singh, A.; Loveland, T.; Masek, J. & Duke, N. (2010). "Status and distribution of mangrove forests of the world using earth observation satellite data" (PDF). *Global Ecology and Biogeography*. **20** (1): 154–159. डीओआइ:10.1111/j.1466-8238.2010.00584.x. मूल (PDF) से 8 अगस्त 2019 को पुरालेखित. अभिगमन तिथि 2012-02-08.
**मेहमान ख़ाना** या **बैठक** उत्तर भारत, पाकिस्तान व बांग्लादेश के पारम्परिक घरों में वह कमरा होता है जहाँ अतिथियों को बैठाकर उनका सत्कार किया जाता है। इसे संस्कृत में **अतिथि कक्ष** कहा जाता था। पाकिस्तान व अफ़ग़ानिस्तान के पश्तून इलाक़ों में इसे **हुजरा** भी कहते हैं। इन कमरों में बैठने के लिए अक्सर मूढ़े और तख़्त / तख़्तपोश रखे होते हैं और व्यवस्था आधुनिक भारतीय शहरों के घरों के 'ड्राइंग रूम' से भिन्न होती है।

पश्तून संस्कृति में
-------------------

पश्तून क्षेत्रों में लोग समाज में अपने स्थान को अपने घरों के हुजरों के ठाठ-बाठ से जतलाते हैं। आमतौर पर हुजरों में केवल पुरुष अतिथियों का ही सत्कार किया जाता है और महिला अतिथि घर के अंदरूनी भाग में प्रवेश करके घर की महिलाओं के पास बैठती हैं। कुछ क्षेत्रों में पूरा क़बीला या गाँव ही एक बड़ा हुजरा चलता है जहाँ बाहर से आने वाले महमानों को ठहराया जाता है और हुक्का-चाय दी जाती है।

ईरान में
--------

ईरान में 'मेहमान ख़ाना' घर में महमानों की बैठक की बजाय यात्रियों के किराए पर रहने के होटल को कहते हैं। तेहरान के लहजे की फ़ारसी में इसे 'महमून ख़ूनेह​' कहते हैं।

इन्हें भी देखें
---------------

* कमरा

सन्दर्भ
-------

1. ↑  South Asian folklore: an encyclopedia : Afghanistan, Bangladesh, India, Nepal, Pakistan, Sri Lanka Archived 2013-09-21 at the Wayback Machine, Peter J. Claus, Sarah Diamond, Margaret Ann Mills, Taylor & Francis, 2003, ISBN 978-0-415-93919-5, *... In Pashto-speaking areas the term hujra [Arabic: room, cell] refers to a separate room(s) or house maintained for male guests ... The hujra may be maintained by a village collectively or by apowerful member of a village (a khan or malik); the prestige of the person(s) who maintains the hujra is directly proportional to the number of guests ...*
2. ↑  Travels in the Middle East: being impressions by the way in Turkish Arabia, Syria, and Persia, Trenchard Craven William Fowle, E.P. Dutton & Company, 1916, *... she gave me to understand that she knew of a mehman-khana (hotel) ...*
|}
बेल बोइंग **वी -22 ऑस्प्री**(अंग्रेजी:V-22 Osprey) एक अमेरिकी बहु-मिशन, टिल्टरोटर सैन्य विमान है जिसमें ऊर्ध्वाधर टेकऑफ़ और लैंडिंग, और शॉर्ट टेकऑफ़ और लैंडिंग क्षमता दोनों हैं। यह टर्बोप्रॉप विमान की लंबी दूरी, उच्च गति क्रूज प्रदर्शन के साथ एक पारंपरिक हेलीकॉप्टर की कार्यक्षमता को संयोजित करने के लिए डिज़ाइन किया गया है।

विकास
-----

१९८० में ईरान बंधक बचाव अभियान की विफलता के बाद अमेरिका की सेना को एक नए प्रकार के विमान की जरूरत महसूस हुई, जो ना केवल हैलीकाप्टर की तरह उतर और उड़ान भर सकता था, बल्कि लड़ाकू सैनिकों को भी ले जा सकता था, और तीव्र गति से उड़ सकता था। अमेरिकी रक्षा विभाग ने १९८१ में अमेरिकी सेना के नेतृत्व में संयुक्त सेवा वर्टिकल टेक-ऑफ / लैंडिंग प्रायोगिक (JVX) विमान कार्यक्रम शुरू किया। इसके परिणाम स्वरूप यह विमान विकसित हुआ।

शुरुआत में इसमे बहुत सारी त्रुटियाँ आईं, जिन्हे बाद में सुधारा गया।

बनावट
-----

ऑस्प्री दुनिया का पहला प्रोडक्शन टिल्ट-रोटर विमान है, जिसमें प्रत्येक विंगटिप पर एक तीन-ब्लेडेड प्रॉप-रोटर, टर्बोप्रॉप इंजन और ट्रांसमिशन नसैल लगे होते हैं।

विमान के ढाँचे(एयरफ्रेम) का 43% हिस्सा समग्र सामग्री (कम्पोजिट) से बना है, और प्रॉप-रोटर ब्लेड भी समग्र सामग्री का उपयोग करते हैं।

### प्रदर्शन

ऑस्प्री में दो इंजन लगे हैं। प्रत्येक इंजन ६,००० से ८,००० shp (४,५०० से ६,००० किलोवाट) पैदा करता है। 'विंग ड्राइव शाफ्ट' के माध्यम से कोई भी इंजन दोनों प्रॉप-रोटर को शक्ति प्रदान कर सकता है। हालांकि, वी-२२ आमतौर पर एक इंजन पर मंडराने में सक्षम नहीं है।

संदर्भ
------

1. ↑  "Tilters". *Air & Space Magazine* (अंग्रेज़ी में). मूल से 12 अप्रैल 2019 को पुरालेखित. अभिगमन तिथि 2019-09-12.
2. ↑  Mag, Vertical. "Flying the V-22". *Vertical Magazine* (अंग्रेज़ी में). मूल से 16 अप्रैल 2019 को पुरालेखित. अभिगमन तिथि 2019-09-12.
3. ↑  Berard, Yamil. "Bell to lay off 325 workers as V-22 orders decline". *Fort Worth Star-Telegram*, 5 May 2014. Accessed: 8 May 2014.
4. ↑  "Department of Defense, Fiscal Year (FY) 2013 President's Budget Submission, Aircraft Procurement, Navy, Vol. 1–57." Archived 2012-06-19 at the Wayback Machine U.S. Department of the Navy, February 2012. Retrieved: 10 May 2013.
5. ↑  "Department of Defense, Fiscal Year (FY) 2015 President's Budget Submission, Aircraft Procurement, Navy, Vol. 1" Archived 2014-04-01 at the Wayback Machine, p. 33. U.S. Department of the Navy, March 2014. Retrieved: 11 January 2015.
**मनप्रीत सिंह (Manpreet Singh)** पूर्ण नाम मनप्रीत सिंह पवार (जन्म 26 जून 1992) एक भारतीय फील्ड हॉकी खिलाड़ी और मई 2017 से भारत की राष्ट्रीय फील्ड हॉकी टीम के मौजूदा कप्तान हैं। वह आधा वापसी के रूप में खेलते है। अंतरराष्ट्रीय हॉकी महासंघ ने मनप्रीत को 2019 में  'प्लेयर ऑफ द ईयर' चुना था। उन्होंने 2012 ग्रीष्मकालीन ओलंपिक में भारत का प्रतिनिधित्व किया और 2014 में एशिया के जूनियर प्लेयर ऑफ द ईयर के लिए नाम उनका दिया गया था।  2016 ग्रीष्मकालीन ओलंपिक के लिए उन्हें भारतीय टीम में नामित किया गया था।

प्रारंभिक और व्यक्तिगत जीवन
---------------------------

मनप्रीत सिंह का जन्म भारत में पंजाब के जालंधर शहर के बाहरी इलाके मिथापुर गांव में एक किसान परिवार में हुआ था। वह सलमान खान के प्रशंसक हैं और एमएस धोनी: अनकॉल्ड स्टोरी, चक दे! इंडिया और भाग मिल्खा भाग जैसे खेल शैली की फिल्में देखना पसंद करते हैं। जब भी वह मैचों के लिए यात्रा करते है तो वह अपने प्ले स्टेशन को अपने साथ ले जाते है। उनका बड़ा सपना "भारत के लिए बड़ा जीतना" है और सबसे बड़ा लक्ष्य "युवाओं को एक खेल, कोई भी एक खेल को खेलने के लिए प्रोत्साहित करना"।

खेल कैरियर
----------

उन्होंने पहली बार 19 साल की उम्र में 2011 में भारत के लिए खेलना शुरू किया था। वह पूर्व भारतीय हॉकी कप्तान पदम श्री परगत सिंह से प्रेरित थे, जो मनप्रीत के मिथापुर गांव से ही हैं। उनके बड़े भाइयों ने हॉकी खेलते समय कई पुरस्कारों जीते। जिनसे वह और ज़्यादा आकर्षित हुए। 

जूनियर हॉकी
2013 में वह हॉकी जूनियर विश्व कप में जूनियर पुरुषों की हॉकी टीम के कप्तान बने।

इन्हें भी देखें
---------------

* मैदानी हॉकी

सन्दर्भ
-------

1. ↑  "Manpreet Singh". Hockey India. मूल से 8 अगस्त 2016 को पुरालेखित. अभिगमन तिथि 13 July 2016.
2. ↑  "Manpreet Singh Profile". Glasgow 2014. मूल से 20 अगस्त 2016 को पुरालेखित. अभिगमन तिथि 13 July 2016.
3. ↑  "Tokyo Olympics: 10 साल की उम्र में थामी थी स्टिक, अब अपनी कप्तानी में रच दिया इतिहास". *आज तक*. अभिगमन तिथि 2022-01-18.
4. ↑  "Manpreet named Asia's Junior Player of the Year". The Hindu. मूल से 30 सितंबर 2017 को पुरालेखित. अभिगमन तिथि 13 July 2016.
5. 1 2 3  "Hockey captain Manpreet Singh: The #HiddenHero of sport more Indians should know about" Archived 2019-01-08 at the Wayback Machine, Hindustan Times, 27 August 2017.
क्रिकेट में **हैट्रिक** तब होती है जब एक गेंदबाज लगातार तीन गेंदों पर तीन अलग-अलग बल्लेबाजों को आउट करके तीन विकेट लेता है। यह महिला ट्वेंटी 20 अंतर्राष्ट्रीय (मटी20आई) क्रिकेट में एक अपेक्षाकृत दुर्लभ घटना है जिसमें 900 से अधिक मैचों में केवल 23 घटनाएं होती हैं।

पहली महिला ट्वेंटी-20 हैट्रिक पाकिस्तान की अस्माविया इकबाल ने ली थी, जो 5 सितंबर 2012 को इंग्लैंड के खिलाफ लॉफबोरो में खेल रही थी। यह भी इकलौता उदाहरण है जहां एक खिलाड़ी के हैट्रिक लेने के बावजूद टीम मैच हार गई। महिला टी20आई में किसी भी गेंदबाज ने एक से अधिक हैट्रिक नहीं ली है।

राष्ट्रीय टीम द्वारा हैट्रिक
----------------------------

टीम द्वारा टी20आई हैट्रिक| टीम | हैट्रिक की संख्या |
| --- | --- |
|  इंग्लैण्ड | 2 |
|  जर्मनी |
|  नेपाल |
|  पाकिस्तान |
|  थाईलैंड |
|  युगांडा |
|  वेस्ट इंडीज़ |
|  ऑस्ट्रेलिया | 1 |
|  बांग्लादेश |
|  बोत्सवाना |
|  ब्राज़ील |
|  हॉन्ग कॉन्ग |
|  भारत |
|  न्यूज़ीलैंड |
|  नाईजीरिया |
|  दक्षिण अफ़्रीका |
| कुल | 23 |

सन्दर्भ
-------

1. ↑  "Records, Women's Twenty20 Internationals, Bowling records, Hat-tricks". *ESPNcricinfo*. अभिगमन तिथि 27 October 2017.
2. ↑  "Hat-trick heroes: First to take a T20I hat-trick from each team". *Women's CricZone*. अभिगमन तिथि 11 June 2020.
**मोठ** एक प्रकार का दलहन होता है। इससे दाल मिलती है। यह केल्शियम, फॉस्फोरस, कार्बोहाइड्रेट व विटामिनों से युक्त तथा कृमि नाशक व ज्वर नाशक होती है।

परिचय
-----

मोठ, मूँग की तरह का एक प्रकार का मोटा अन्न है जो वनमूँग भी कहा जाता है। यह प्रायः सारे भारत में होता है। इसकी बोआई ग्रीष्म ऋतु के अंत या वर्षा के आरंभ में और कटाई खरीफ की फसल के साथ जाड़े के आरंभ में होती है। यह बहुत ही साधारण कोटि की भूमि में भी बहुत अच्छी तरह होता है और प्रायः बाजरे के साथ बोया जाता है। अधिक वर्षा से यह खराब हो जाता है। इसकी फलियों में जो दाने निकलते हैं, उनकी दाल बनती है। यह दाल साधारण दालों की भाँति खाई जाती है और मंदाग्नि अथवा ज्वर में पथ्य की भाँति भी दी जाती है। वैद्यक में इसे गरम, कसैली, मधुर, शीतल, मलरोधक, पथ्य, रुचिकारी, हलकी, बादी, कृमिजनक, तथा रक्तपित्त, कफ, वाव, गुदकील, वायुगोले, ज्वर, दाह और क्षयरोग की नाशक माना है। इसकी जड़ मादक और विषैली होती है।

| * दे
* वा
* सं
दाल |
| --- |
|  • अरहर दाल • **मूंग दाल**--मूंग साबुत--मूंग छिलका--मूंग धुली • **उड़द दाल**--उड़द साबुत--उड़द छिलका--उड़द धुली--हरी उड़द • चना दाल • **मसूर दाल**--मसूर साबुत--मसूर धुली या मलका मसूर • **चने**--काले चने--काबुली चने या छोले • **राजमां**--राजमां लाल--राजमां चितरा--राजमां जम्मू या राजमा कश्मीरी • मोठ दाल • लोभिया दाल   देखें:बासमती चावल |
परिचय
-----

नील जिह्वा रोग के लिए **रक्षा ब्लू** नाम का वैक्सीन लॉन्च किया गया है।

विस्तार
-------

8 जनवरी 2015 को घातक नील जिह्वा रोग (ब्लू टंग डीजिज) से निपटने के लिए रक्षा ब्लू नाम के वैक्सीन को लॉन्च किया गया। इसे हैदराबाद, तेलंगाना में इंडियन इम्युनोलॉजिकल्स लिमिटेड (आईआईएल) की गाचीबाउली सुविधा द्वारा शुरु किया गया है। 

वैक्सीन को लॉन्च करने का उद्देश्य नील जिह्वा रोग की वजह से पशु खेती समुदाय को होने वाले आर्थिक नुकसान को कम करना है। नील जिह्वा रोग के लिए यह भारत का पहला वैक्सीन है. विषाणु से फैलने वाली इस बीमारे के पूरी दुनिया में 24 प्रकार हैं. इनमें से पांच प्रकार भारत में अधिक प्रचिलत हैं। 

वैक्सीन को देश में **ब्लूटंग वायरस** के पांच प्रकार से जानवरों को बचाने के लिए किया गया है। किसानों के लिए वैक्सीन की हर खुराक पांच रूपये में उपलब्ध होगी। यह वैक्सीन आईआईएस, **TANUVAS** (**तमिलनाडु यूनिवर्सिटी ऑफ वेटेनरी एंड एनिमल साइंसेस**) और **आईसीएआर** (**भारतीय कृषि अनुसंधान परिषद**) के सामूहिक प्रयास का परिणाम है। इस वैक्सीन को बनाने में तीन वर्ष का समय लगा है। 

इस वैक्सीन को आईआईएल के हैदराबाद सुविधा में विकसित किया जाएगा जो तीन मिलियन खुराकों की पहली खेप तैयार करेगा। यह वैक्सीन चार वर्ष की उम्र वाले पशुओं की आबादी को दिया जाएगा और तीम महीनों में बूस्टर खुराक एवं हर वर्ष एक खुराक उन्हें दी जाएगी।

नील जिह्वा रोग (ब्लूटंग डिजीज)
------------------------------

नील जिह्वा रोग (ब्लूटंग डिजीज) एक गैर– संक्रामक, कीटों से फैलने वाला, जुगाली करने वाले जानवरों को होने वाली वायरल बीमारी है जो देश भर के लाखों भेड़ों, बकरियों, भैंसों, हिरण, ऊंटों और मृगों को प्रभावित करती है। यह रोगजनक वायरस– रीयोवीरीडे परिवार के ऑर्बिवायरस जीनस के ब्लूटंग वायरस (बीटीवी) की वजह से होता है और यह मिड्ज कुलीकोडिज इमिकोला, कूलिकोडिज वारिपेन्निस और अन्य कुलिकोडिस के जरिए फैलता है।

रोग के लक्ष्ण
-------------

* बुखार और नीले रंग कि जीभ।

सन्दर्भ
-------

* 
*
**रक्सौल** (Raxaul) भारत के बिहार राज्य के पूर्वी चम्पारण ज़िले में स्थित एक शहर है।

नेपाल सीमा
----------

रक्सौल भारत-नेपाल सीमा पर स्थित है और अपने चीनी उद्योग के कारण जाना जाता है। इसके पास ही नेपाल का बीरगंज स्थित है। बीरगंज रेलवे स्टेशन नेपाल सरकार रेलवे (NGR) से भारत की सीमा के पार बिहार के रक्सौल स्टेशन से जुड़ा है। 47 किमी (29 मील) रेलवे उत्तर में नेपाल के अमलेखगंज तक फैली हुई है। यह 1927 में अंग्रेजों द्वारा बनाया गया था, लेकिन दिसंबर 1965 में बीरगंज से परे बंद कर दिया गया था। [3] रक्सौल से बिरगंज तक 6 किमी (3.7 मील) रेलवे ट्रैक को दो साल बाद ब्रॉड गेज में बदल दिया गया था, क्योंकि भारतीय रेलवे ने ट्रैक को भारत के रक्सौल में ब्रॉड गेज में बदल दिया था। अब, ब्रॉड गेज रेलवे लाइन रक्सौल को सिरसिया (बीरगंज) अंतर्देशीय कंटेनर डिपो (ICD) से जोड़ती है, जो 2005 में पूरी तरह से चालू हो गई थी। नेपाल के बीरगंज से नेपाल के अमलेगंज तक रेल मार्ग को फिर से खोलने के लिए वार्ता हुई है, क्योंकि इसे ब्रॉड गेज में परिवर्तित कर दिया गया है। इसका सामाजिक-आर्थिक महत्व है।

रक्सौल रेलवे स्टेशन

इतिहास
------

रक्सौल : अतीत और वर्तमान’ (रक्सौल नगर के उद्धव व क्रमागत विकास पर संदर्भ पुस्तक)

इन्हें भी देखें
---------------

* पूर्वी चम्पारण ज़िला

सन्दर्भ
-------

1. ↑  "Tourism and Its Prospects in Bihar and Jharkhand Archived 2013-04-11 at the Wayback Machine," Kamal Shankar Srivastava, Sangeeta Prakashan, 2003
2. ↑  "Bihar Tourism: Retrospect and Prospect Archived 2017-01-18 at the Wayback Machine," Udai Prakash Sinha and Swargesh Kumar, Concept Publishing Company, 2012, ISBN 9788180697999
3. ↑  "Revenue Administration in India: A Case Study of Bihar," G. P. Singh, Mittal Publications, 1993, ISBN 9788170993810
4. ↑
चित्र:Markandey.jpgकथाकार मार्कण्डेय 
**मार्कण्डेय** (2 मई 1930 - 18 मार्च 2010) हिन्दी के जाने-माने कहानीकार थे। वे 'नयी कहानी' के दौर के प्रमुख हस्ताक्षर थे। वे 'नयी कहानी' के सिद्धान्तकारों में से एक थे।अपने लेखन में वे सदैव आधुनिक और प्रगतिशील मूल्यों के हामीदार रहे।
उनका जन्म उत्तर प्रदेश में जौनपुर जिले के बराईं गाँव में हुआ था।

इनकी कहानियाँ आज के गाँव के पृष्ठभूमि तथा समस्यायों के विश्लेषण की कहानियाँ हैं। इनकी भाषा में उत्तर प्रदेश के गाँवों की बोलियों की अधिकता होती है, जिससे कहानी में यथार्थ पृष्ठभूमि का निरुपण होता है। अब तक इनके कई कहानी-संग्रह प्रकाशित हो चुके हैं। इनके 'अग्निबीज','सेमल के फूल' उपन्यास तथा 'पानफूल','हंसा जाई अकेला','महुए का पेड़','भूदान','माही','सहज और शुभ','बीच के लोग','हलयोग' कहानी-संग्रह प्रसिद्ध हैं।इसके अलावा 'पत्थर और परछाइयां'(एकांकी-संग्रह),'यह पृथ्वी तुम्हें देता हूँ','सपने तुम्हारे थे'(कविता-संग्रह),'हिन्दी कहानी:यथार्थवादी नजरिया','कहानी की बात','प्रगतिशील साहित्य की जिम्मेदारी'(आलोचना),'चक्रधर की साहित्यधारा'(साहित्य-संवाद)प्रकाशित।अनियतकालीन पत्रिका 'कथा' की 1969ई.में स्थापना।उनके सम्पादन में निकले 'कथा' के 14 अंक हिन्दी भाषा की साहित्यिक पत्रकारिता में मील के पत्थर हैं।साथ ही मित्र प्रकाशन की पत्रिका 'माया' के दो विशेषांक 1965ई. में सम्पादित किये। उन्होंने 'नया साहित्य प्रकाशन' की स्थापना 1956ई.में की और महत्वपूर्ण पुस्तकों का प्रकाशन किया।

कथाकार मार्कण्डेय के करीबी और उनपर शोध करने वाले बालभद्र ने कहा कि मार्कण्डेय सहज भाषा के धनी थे। कथाकार और संपादक होने के साथ-साथ वह समीक्षक भी थे। 15 वर्षो तक उन्होंने कहानियों और साहित्य की समीक्षा की और रचनाकारों को इस बारे में पता भी नहीं चल सका। दरअसल, हैदराबाद से प्रकाशित होने वाली पत्रिका 'कल्पना' में उनकी कहानियाँ वृहद पैमाने पर छपती रहीं। उसी पत्रिका में मार्कण्डेय जी 15 वर्षो तक 'चक्रधर' नाम से स्तंभ लिखते रहे। उन्होंने पत्रिका के संपादक को मना कर दिया था, कि वह चक्रधर के बारे में किसी को न बताएं।

बाहरी कड़ियाँ
-------------

* जिंदादिल कथाकार मार्कण्डेय नहीं रहे (प्रवक्ता)
* कथाकार मार्कण्डेय नहीं रहे[*मृत कड़ियाँ*] (जागरण)
**महाशीर** या **महासीर** एक मछली है जो सिप्रिनिडाई (Cyprinidae) कुल की टॉर (Tor), निओलिसोचिअस (Neolissochilus) और नजीरितोर (Naziritor) प्रजाति की मछलियों का सामान्य नाम है। 

यह मछली भारत आदि दक्षिण एशियाई देशों में तथा मलेशिया, इण्डोनेशिया आदि में पायी जाती है। ये व्यावसायिक रूप से महत्वपूर्ण खेल-मछली है और इसका इसे बड़े चाव से खाया भी जाता है। बाजार में इसका मूल्य भी अपेक्षाकृत बहुत अधिक होता है। यह मछली संकटग्रस्त है और इसके लुप्त होने का डर है।

यह मध्यप्रदेश की संरक्षित श्रेणी की मछली है और इसे [राज्य मछली[ का दर्जा भी मिला है। नर्मदा नदी में यह पाई जाती है। पहले नर्मदा में इनकी संख्या २८ से ३० प्रतिशत तक थी जो अब यह घटकर चार प्रतिशत रह गई है। नर्मदा किनारे रहने वाले लोगों के लिए महाशीर पूजनीय है. महाशीर का श्रृंगार भी किया जाता है. श्रृंगार सोने-चांदी के आभूषण पहनाकर किया जाता है.

सन्दर्भ
-------

बाहरी कड़ियाँ
-------------

* सुनहरी महाशीर (टौर प्युटिटौरा) का प्रजनन एवं हैचरी प्रबन्धन
* महाशीर के बहाने नदी और नदी के बहाने जंगलों का चिन्तन
* महाशीर - लुप्त हो रहे हैं नर्मदा के टाइगर
उत्तर-मध्य अफ़्रीका के चाड देश के लोग अक्सर मातृवंश समूह ऍल२ के वंशज होते हैं
मनुष्यों की आनुवंशिकी (यानि जॅनॅटिक्स) में **मातृवंश समूह ऍल२** या **माइटोकांड्रिया-डी॰एन॰ए॰ हैपलोग्रुप L2** एक मातृवंश समूह है। इस मातृवंश की उपशाखाएँ अफ़्रीका के पश्चिमी, उत्तरी ओर पूर्वी हिस्सों में कई स्थानों पर ओर कई समुदायों में मिलती हैं। चाड देश के लगभग ३८% लोग इसके वंशज हैं, लेकिन यह बहुत से और देशों में भी मिलता है। अनुमान है के जिस नारी से यह मातृवंश शुरू हुआ वह आज से लगभग ६८,१०० से १११,१०० वर्ष पहले जीवित थी। कुछ वैज्ञानिकों का मानना है के वह पूर्वी अफ़्रीका की निवासी थी, लेकिन इस को लेकर वैज्ञानिकों में काफ़ी आपसी मतभेद है।

अन्य भाषाओँ में
---------------

अंग्रेज़ी में "वंश समूह" को "हैपलोग्रुप" (haplogroup), "पितृवंश समूह" को "वाए क्रोमोज़ोम हैपलोग्रुप" (Y-chromosome haplogroup) और "मातृवंश समूह" को "एम॰टी॰डी॰एन॰ए॰ हैपलोग्रुप" (mtDNA haplogroup) कहते हैं।

इन्हें भी देखें
---------------

* मनुष्य मातृवंश समूह
* वंश समूह

सन्दर्भ
-------

1. ↑  Soares, Pedro; Luca Ermini, Noel Thomson, Maru Mormina, Teresa Rito, Arne Röhl, Antonio Salas, Stephen Oppenheimer, Vincent Macaulay and Martin B. Richards (4 Jun 2009). "Supplemental Data Correcting for Purifying Selection: An Improved Human Mitochondrial Molecular Clock". *The American Society of Human Genetics*. **84** (6): 82–93. PMC 2694979. PMID 19500773. डीओआइ:10.1016/j.ajhg.2009.05.001. मूल से 29 जनवरी 2011 को पुरालेखित. अभिगमन तिथि 13 अगस्त 2009.सीएस1 रखरखाव: एक से अधिक नाम: authors list (link)
कॉकस क्षेत्र के लोग अक्सर मातृवंश समूह एचवी के वंशज होते हैं
मनुष्यों की आनुवंशिकी (यानि जॅनॅटिक्स) में **मातृवंश समूह एचवी** या **माइटोकांड्रिया-डी॰एन॰ए॰ हैपलोग्रुप HV** एक मातृवंश समूह है। मातृवंश समूह एच और मातृवंश समूह वी इसी से उत्पन्न हुई बड़ी उपशाखाएँ हैं। मातृवंश समूह एचवी मध्य पूर्व, दक्षिण रूस के कॉकस क्षेत्र, ईरान और अनातोलिया में काफ़ी लोगों में पाया जाता है। इसके अलावा इसके वंशज हलकी मात्रा में भारत और इर्द-गिर्द के इलाक़ों में और दक्षिण यूरोप के कुछ क्षेत्रों में भी मिलते हैं।

अनुमान है के जिस स्त्री से यह मातृवंश शुरू हुआ वह आज से लगभग २५,००० से ३०,००० वर्ष पहले मध्य पूर्व या कॉकस क्षेत्र की निवासी थी। यह मातृवंश स्वयं मातृवंश समूह आर० से उत्पन्न हुई एक शाखा है।

अन्य भाषाओँ में
---------------

अंग्रेज़ी में "वंश समूह" को "हैपलोग्रुप" (haplogroup), "पितृवंश समूह" को "वाए क्रोमोज़ोम हैपलोग्रुप" (Y-chromosome haplogroup) और "मातृवंश समूह" को "एम॰टी॰डी॰एन॰ए॰ हैपलोग्रुप" (mtDNA haplogroup) कहते हैं।

इन्हें भी देखें
---------------

* मनुष्य मातृवंश समूह
* वंश समूह

सन्दर्भ
-------

1. ↑  B. Malyarchuk et al 2008, Mitochondrial DNA phylogeny in Eastern and Western Slavs Archived 2009-12-29 at the Wayback Machine MBE Advance Access published May 13, 2008
**मृत्युदंड** 1997 में बनी हिन्दी भाषा की नाट्य फिल्म है। इसका निर्देशन और निर्माण प्रकाश झा ने किया है और माधुरी दीक्षित, शबाना आज़मी, अयूब खान, शिल्पा शिरोडकर और ओम पुरी मुख्य भूमिकाओं में हैं। यह फिल्म सामाजिक और लिंग अन्याय पर एक टिप्पणी है।

संक्षेप
-------

काल्पनिक गाँव बिलासपुर, बिहार, भारत में दो भ्रष्ट ग्रामीण ठेकेदार तिरपत सिंह (मोहन जोशी) और उसका सहयोगी विधायक दुर्गा पांडे (हरीश पटेल) अन्य ग्रामीणों से वह चीजें करवाने के लिये कपट-प्रयोग करते हैं जिससे वो लाभान्वित हो। उनका मुख्य लक्ष्य दो भाई, अभय सिंह (मोहन आगाशे) और उसका छोटे भाई विनय (अयूब ख़ान) को अलग करना है। दोनों अपने पिता और संबंधित पत्नियों के साथ रहते हैं - अर्थात् दो बहनें - चंद्रावती (शबाना आज़मी) जो अभय से विवाहित है और केतकी जो विनय (माधुरी दीक्षित) से शादी कर रही है। कुछ हद तक उनके प्रयास काफी सफल हो जाते हैं जब अभय चंद्रावती को अपने पिता की देखभाल में छोड़ देता है और मंदिर में रहते हुए ब्रह्मचर्य ले लेता है जबकि इसी ही समय में विनय अपने निर्माण व्यवसाय में फंस जाता है। चंद्रावती अकेली और तहस-नहस हो जाती है और कुछ ही समय बाद सहानुभूतिपूर्ण पुरुष रामबरन मंटो (ओम पुरी) की पनाह लेती है, जिसके साथ वह अवैध संबंध साझा करती है। इस बीच विनय ने तिरपत और दुर्गा की असली वास्तविकता को केवल उनसे दूर खींचने के लिए पता चला। तब केनेकी के पीछे इस अपराध के एकमात्र गवाह के रूप में छोड़कर दिन के उजाले में विनय की मौत हो गई; विनय की मृत्यु के बाद दोनों ने शारीरिक रूप से परिवार की संपत्ति के लिए उसे पीड़ित करके केकी को अपना ध्यान बदल दिया। विनय केतकी से प्यार करता है, और जल्द ही दोनों शादी कर लेते हैं। केतकी अपने पति को तिरपत सिंह के बढ़ते प्रभाव से बचाने की कोशिश करती है, लेकिन विनय उसे अनदेखा करता है और यहाँ तक कि शारीरिक रूप से यातना देता है। उसे चेतावनी दी जाती है कि वह उसके मामलों में हस्तक्षेप न करे। हालाँकि, विनय बाद में महसूस करता है कि तिरपत ने उनकी दोस्ती का फायदा उठाया है और उसे धोखा दिया है। विनय नम्र हो जाता है, उसने केतकी से माफ़ी मांगी, और दोनों ने अपने संसाधनों को एक साथ रखा ताकि वे अपनी संपत्ति को पुनः प्राप्त कर सकें। तब केतकी को एकमात्र गवाह के रूप में छोड़कर दिन के उजाले में विनय की हत्या हो गई। विनय की मृत्यु के बाद दोनों आदमियों ने शारीरिक रूप से परिवार की संपत्ति के लिए केतकी को पीड़ित किया।

मुख्य कलाकार
------------

* माधुरी दीक्षित - केतकी
* शबाना आज़मी - चंद्रावती
* अयूब ख़ान - विनय सिंह
* शिल्पा शिरोडकर - कांति
* ओम पुरी - रामबरन मंटो
* मोहन आगाशे - अभय सिंह
* मोहन जोशी - तिरपत सिंह
* प्यारेमोहन सहाय - विनय व अभय के पिता
* हरीश पटेल - दुर्गा पाण्डे
* आभा धूलिया - तिरपत सिंह की पत्नी
* सुहास भालेकर
* अच्युत पोद्दार - केतकी के पिता
* अजीत वाच्छानी - केतकी का रिश्तेदार

संगीत
-----

सभी गीत जावेद अख्तर द्वारा लिखित; सारा संगीत आनंद-मिलिंद द्वारा रचित।

| क्र॰ | शीर्षक | गायक | अवधि |
| --- | --- | --- | --- |
| 1. | "कह दो एक बार सजना" | अलका याज्ञिक, उदित नारायण | 6:03 |
| 2. | "राजा मैं तो हो गई" | साधना सरगम | 5:44 |
| 3. | "रात महके तो यूँ भी" | साधना सरगम, हरिहरन | 4:43 |
| 4. | "कब से मैं हूँ खड़ी" | साधना सरगम | 4:54 |
| 5. | "तुम बिन मन की बात अधूरी" | कुमार सानु, साधना सरगम | 4:39 |

सन्दर्भ
-------

1. ↑  "निजी जिंदगी से प्रेरित होकर प्रकाश झा ने बनाई ज्यादातर फिल्में". *दैनिक भास्कर*. 27 फरवरी 2015. मूल से 30 अक्तूबर 2018 को पुरालेखित. अभिगमन तिथि 30 अक्टूबर 2018.

बाहरी कड़ियाँ
-------------

* *मृत्युदंड*  इंटरनेट मूवी डेटाबेस पर
ऑस्ट्रेलिया के आदिवासी अक्सर मातृवंश समूह ऍस के वंशज होते हैं
मनुष्यों की आनुवंशिकी (यानि जॅनॅटिक्स) में **मातृवंश समूह ऍस** या **माइटोकांड्रिया-डी॰एन॰ए॰ हैपलोग्रुप S** एक मातृवंश समूह है। यह मातृवंश ज़्यादातर ऑस्ट्रेलिया के आदिवासियों में पाया जाता है।

ध्यान दें के कभी-कभी मातृवंशों और पितृवंशों के नाम मिलते-जुलते होते हैं (जैसे की पितृवंश समूह ऍस और मातृवंश समूह ऍस), लेकिन यह केवल एक इत्तेफ़ाक ही है - इनका आपस में कोई सम्बन्ध नहीं है।

अन्य भाषाओँ में
---------------

अंग्रेज़ी में "वंश समूह" को "हैपलोग्रुप" (haplogroup), "पितृवंश समूह" को "वाए क्रोमोज़ोम हैपलोग्रुप" (Y-chromosome haplogroup) और "मातृवंश समूह" को "एम॰टी॰डी॰एन॰ए॰ हैपलोग्रुप" (mtDNA haplogroup) कहते हैं।

इन्हें भी देखें
---------------

* मनुष्य मातृवंश समूह
* वंश समूह

सन्दर्भ
-------

1. ↑  "Haplogroup S". मूल से 24 जुलाई 2011 को पुरालेखित. अभिगमन तिथि 23 अप्रैल 2011.
2. ↑  van Oven, Mannis; Manfred Kayser (13 Oct 2008). "Updated comprehensive phylogenetic tree of global human mitochondrial DNA variation". *Human Mutation*. **30** (2): E386–E394. PMID 18853457. डीओआइ:10.1002/humu.20921. मूल से 5 जनवरी 2013 को पुरालेखित. अभिगमन तिथि 2009-05-20.
बड़ा और छोटा मॅजलॅनिक बादल
मॅजलॅनिक बादल (Magellanic Clouds), हमारी मंदाकिनी से लगी हुई अनियमित आकार की दो पडोसी बौनी आकाशगंगाएं है। बड़ा मॅजलॅनिक बादल (LMC) हमसे 1,60,000 प्रकाश वर्ष दूर है और छोटा मॅजलॅनिक बादल (SMC) हमसे 1,80,000 प्रकाश वर्ष दूर है। दोनों को ही दक्षिणी अर्धगोलार्ध मे नंगी आंखों से देखा जा सकता है। इनकी उपस्थिति को पहली बार 1519 मे पुर्तगाली अन्वेषक फर्डीनैंड मॅजलॅन (Ferdinand Magellan) द्वारा दर्ज किया गया था। बाद मे वें उन्हीं पर नामित हो गये।

**मॅजलॅनिक बादल** दो बेढंगी बौनी गैलेक्सियाँ हैं जो हमारी गैलेक्सी, आकाशगंगा, की उपग्रह हैं और हमारी समीपी गैलेक्सियों के स्थानीय समूह के सदस्य हैं। इन्हें पृथ्वी के आकाश में सिर्फ़ दक्षिणी गोलार्ध (हॅमिस्फ्येर) से देखा जा सकता है। इन दो गैलेक्सियों के नाम हैं -

* बड़ा मॅजलॅनिक बादल
* छोटा मॅजलॅनिक बादल

वर्णन
-----

अगर बिना दूरबीन के पृथ्वी के दक्षिणी गोलार्ध (हॅमिस्फ़्येर) से मॅजलॅनिक बादलों को देखा जाए तो यह आकाशगंगा (हमारी गैलेक्सी) के बिछड़े हुए अंश लगते हैं। बड़े और छोटे मॅजलॅनिक बादलों के बीच लगभग ७५,००० प्रकाश-वर्ष की दूरी है। पृथ्वी से बड़ा मॅजलॅनिक बादल १६०,००० प्रकाश-वर्ष दूर है जबकि छोटा मॅजलॅनिक बादल २००,००० प्रकाश-वर्ष दूर है। बड़े मॅजलॅनिक बादल का आकार (औसत व्यास या डायामीटर) लगभग १४,००० प्रकाश-वर्ष है और छोटे वाले का केवल ७,००० प्रकाश-वर्ष है। यह दोनों आकाशगंगा से काफ़ी छोटे हैं (तुलना के लिए आकाशगंगा का औसत व्यास १००,००० प्रकाश-वर्ष है)।

मॅजलॅनिक बादलों का गहरा अध्ययन करने के बाद वैज्ञानिक इस नतीजे पर पहुँचे हैं के यह दोनों कभी डंडीय सर्पिल गैलेक्सियाँ हुआ करती थीं जिन्हें आकाशगंगा के शक्तिशाली गुरुत्वाकर्षण से पैदा हुए ज्वारभाटा बल ने तोड़-मरोड़ के बेढंगी गैलेक्सियाँ बना डाला है। हमारे क्षीरमार्ग पर भी इन दोनों गैलेक्सियों का असर पड़ा है और उसका बाहरी सर्पिल आकार थोड़ा सा टेढ़ा-मेढ़ा हो गया है। देखा गया है के इन तीनों गैलेक्सियों के बीच हाइड्रोजन गैस की धाराएँ बह रही हैं।

इन्हें भी देखें
---------------

* बड़ा मॅजलॅनिक बादल
* छोटा मॅजलॅनिक बादल
* गैलेक्सी
* आकाशगंगा
* स्थानीय समूह
* बेढंगी गैलेक्सी
* बौनी गैलेक्सी

सन्दर्भ
-------

1. ↑   लेख का यह भाग लेखक जोसेफ ए. एंग्लो की पुस्तक द फेक्ट ऑफ फाइल डीक्सनरी ऑफ स्पेस टेक्नोलॉजी, रिवाइस्ड एडीसन के पेज नम्बर 205 से लिए गए अंश का हिन्दी अनुवाद है।
2. ↑  "The Large and Small Magellanic Clouds". मूल से 15 जुलाई 2005 को पुरालेखित. अभिगमन तिथि 4 जून 2011.
3. ↑  "A Cosmic Zoo in the Large Magellanic Cloud". European Southern Observatory. 1 जून 2010. मूल से 7 जून 2010 को पुरालेखित. अभिगमन तिथि 29 अगस्त 2010.
4. ↑  Macri, L. M.; एवं अन्य (2006). "A New Cepheid Distance to the Maser-Host Galaxy NGC 4258 and Its Implications for the Hubble Constant". *The Astrophysical Journal*. **652** (2): 1133–1149. arXiv:astro-ph/0608211. डीओआइ:10.1086/508530. बिबकोड:2006ApJ...652.1133M. Explicit use of et al. in: `|author2=` (मदद)
5. ↑  Freedman, Wendy L.; Madore, Barry F. "The Hubble Constant" Archived 2017-07-20 at the Wayback Machine, *Annual Review of Astronomy and Astrophysics*, 2010
6. ↑  Majaess, Daniel J.; Turner, David G.; Lane, David J.; Henden, Arne; Krajci, Tom "Anchoring the Universal Distance Scale via a Wesenheit Template" Archived 2017-07-20 at the Wayback Machine, *JAAVSO*, 2010
**मृत्युज शीतलन** (इंग्लिश: **Algor Mortis** ; लैटिन: algor—ठंड; mortis—मृत्यु) का मतलब होता है 'मरने के बाद शरीर के तापमान में क्रमश बदलाव आ जाना।' यह मौत का दूसरा चरण होता है। मरने के बाद शरीर का तापमान गिरने लगता है और शरीर एकदम ठंडा पढ़ जाता है। किन्तु आसपास का तापमान ३६.९ डीग्री से अधिक हो (जैसे मरुस्थल में) तो शव का तापमान घटने के बजाय बढ़ने लगेगा।

प्रयोज्यता (एप्लिकेबिलिटी)
--------------------------

मृत्युज शीतलन से हम यह अनुमान लगा सकते हैं कि मृत्यु कितना समय पहले हुई होगी। उसके लिए विशेषज्ञ को उसका रेक्टल (गुदा) तापमान नापना पड़ता है क्योंकि रेक्टल तापमान ही मृत व्यक्ति का सही तापमान दर्शाता है। 
**गलेसत्र समीकरण** (**Glaister equation**) द्वारा यह अनुमान कर सकते हैं कि कितने घण्टे पहले मृत्यु हुई है। इस समीकरण में यह माना गया है कि शीतलन रैखिक रूप से हो रहा है। अशीतलन के रैखिक यह समीकरण निम्नलिखित है-

(36,9 °C - T) x {\displaystyle {\frac {6}{5}}}
जहाँ T डिग्री सेल्सियस में मलाश्य का तापमान है।

क्योंकि जब शरीर अपघटित होने लगता है तो उसका तापमान फिर दोबारा से बढ़ने लगता है।

### परिवर्तनशीलता

मुख्यतः तापमान में परिवेर्तन के कारण यह एक अच्छा कारक नहीं मन जा सकता जिससे हम मौत के सही समय का पता लगा सकें। क्योंकि तापमान में यह परिवेर्तन कई अन्य कारकों पर निर्भर करता है।

1. परिवेश के तापमान में उतार चढ़ाव या स्थिरता।
2. कपड़ों का प्रकार या मोटाई।
3. उस सतह की तापीय चालकता (थर्मल कंडक्टीविटी) , जिस पर एक शरीर निहित है।
4. कोई रोग या दवा, जो शरीर का तापमान बढ़ा या घटा सकती है।

सन्दर्भ
-------

1. 
2. Guharaj, P. V. (2003). "Cooling of the body (algor mortis)". Forensic Medicine (2nd ed.). Hyderabad: Longman Orient. pp. 61–62.
3. 
4. Kaliszan, M. (20 May 2005). "Verification of the exponential model of body temperature decrease after death in pigs". Experimental Physiology. 90 (5): 727–738. doi:10.1113/expphysiol.2005.030551.

* Saferstein, Richard (2004). Criminalistics An Introduction to Forensic Science (8th ed.). Pearson Prentice Hall. ISBN 0-13-113706-9.
* Karen T. Taylor, "Forensic art and illustration", CRC Press, 2000, ISBN 0-8493-8118-5, p. 308
* Robert G. Mayer, "Embalming: history, theory, and practice", McGraw-Hill Professional, 2005, ISBN 0-07-143950-1, p. 106
* Calixto Machado, "Brain death: a reappraisal", Springer, 2007, ISBN 0-387-38975-X, pp. 73–74
यारन का नक्शा 
 नौरू अंतर्राष्ट्रीय हवाई अड्डा 
**यारेन** (पहले के समय **माक्वा / मॉकुआ**), प्रशांत के देश नाउरू का एक जिला है। यह नाउरू की *अनाधिकारिक* राजधानी है और यारेन संविधान के साथ सुसंगत है।

इतिहास
------

जिला 1968 में बनाया गया था। इसका मूल नाम, माक्वा (या मॉक्वा), था, जोकि मॉक्वा कुँवा, एक भूमिगत झील और नौरुआन लोगों के पीने के पानी के प्राथमिक स्रोत को संदर्भित करता है।

भूगोल
-----

यारेन, द्वीप के दक्षिण में स्थित है। इसका क्षेत्रफल 1.5 कि॰मी2 (16,000,000 वर्ग फुट), और 2007 तक इसकी ऊंचाई 25 मीटर (82 फीट) थी। यारेन के उत्तर में बुआदा, पूर्व में मेनेंग और पश्चिम में बोए जिला स्थित हैं।

शासन प्रबंध
-----------

यारेन (और कभी-कभी ऐवू ) को आमतौर पर नाउरू की राजधानी के रूप में सूचीबद्ध किया जाता है, हालांकि यह गलत है; गणराज्य के पास शहर या आधिकारिक राजधानी नहीं है। यारेन को संयुक्त राष्ट्र द्वारा "मुख्य जिला" के रूप में स्वीकार किया जाता है। 

अंग्रेजी और नौरुआन, नाउरू की आधिकारिक भाषाएं, जिले में बोली जाती हैं।

सन्दर्भ
-------

1. ↑  Constituencies of Nauru Archived 2019-08-24 at the Wayback Machine (naurugov.nr)
2. ↑  "Moqua Caves and Moqua Well" Archived 2017-12-03 at the Wayback Machine, Gatis Pāvils, 30 October 2011.
3. ↑  साँचा:OSM
चीन के शिंजियांग प्रांत के काश्गर विभाग (पीला रंग) के अन्दर स्थित यारकन्द ज़िला (गुलाबी रंग)
यारकन्द शहर में एक सड़क
**यारकन्द ज़िला** (उइग़ुर: يەكەن‎, चीनी: 莎车县, अंग्रेज़ी: Yarkand) चीन के शिंजियांग प्रांत के काश्गर विभाग में स्थित एक ज़िला है। इसका क्षेत्रफल ८,९६९ वर्ग किमी है और सन् २००३ की जनगणना में इसकी आबादी ३,७३,४९२ अनुमानित की गई थी। इसकी राजधानी यारकंद नाम का ही एक ऐतिहासिक शहर है जिसका भारतीय उपमहाद्वीप के साथ गहरा सांस्कृतिक और व्यापारिक सम्बन्ध रहा है। यारकन्द तारिम द्रोणी और टकलामकान रेगिस्तान के दक्षिणी छोर पर स्थित एक नख़लिस्तान (ओएसिस) क्षेत्र है जो अपना जल कुनलुन पर्वतों से उत्तर की ओर उतरने वाली यारकन्द नदी से प्राप्त करता है। इसके मरूद्यान (ओएसिस) का क्षेत्रफल लगभग ३,२१० वर्ग किमी है लेकिन कभी इस से ज़्यादा हुआ करता था। तीसरी सदी ईस्वी में यहाँ रेगिस्तान के फैलने से यह उपजाऊ इलाक़ा थोड़ा घट गया।

यारकन्द में अधिकतर उइग़ुर लोग बसते हैं। यहाँ कपास, गेंहू, मक्की, अनार, ख़ुबानी, अख़रोट और नाशपाती उगाए जाते हैं। इस ज़िले के ऊँचे इलाक़ों में याक और भेड़ पाले जाते हैं। यहाँ की धरती के नीचे बहुत से मूल्यवान खनिज मौजूद हैं, जैसे की पेट्रोल, प्राकृतिक गैस, सोना, ताम्बा, सीसा और कोयला।

भूगोल और मौसम
-------------

यारकन्द शिंजियांग प्रांत के महत्वपूर्ण और ऐतिहासिक काश्गर और ख़ोतान शहरों के बीच स्थित है। किसी ज़माने में कश्मीर से व्यापारी लद्दाख़ और काराकोरम दर्रे से होते हुए यहाँ माल लिए हुए आया करते थे। आधुनिक युग में चीन का शिंजियांग-तिब्बत राजमार्ग (चीन राजमार्ग २१९) यहाँ से शुरू होकर, अक्साई चिन के रास्ते से होकर तिब्बत के ल्हात्से शहर तक जाता है। यहाँ से एक और ऐतिहासिक रास्ता दक्षिण-पश्चिम की तरफ निकलता है जो ताशकुरगान शहर से होते हुए अफ़्ग़ानिस्तान के वाख़ान गलियारे में दाख़िल होता है और फिर ब्रोग़िल दर्रे से गुज़रते हुए अफ़्ग़ानिस्तान के बदख़्शान क्षेत्र पहुँचता है।

यारकन्द का मौसम शुष्क है और कुल मिलाकर हर वर्ष सिर्फ ५३ मिलीमीटर की बर्फ़-बारिश पड़ती है। जनवरी में औसत तापमान −५.५ °सेंटीग्रेड और जुलाई में २५.४ °सेंटीग्रेड रहता है।

इन्हें भी देखें
---------------

* काश्गर विभाग
* शिंजियांग
* अक्साई चिन
* तिब्बत-शिंजियांग राजमार्ग

सन्दर्भ
-------

1. ↑  Moved on! From Kashgar to Kashmir Archived 2016-04-24 at the Wayback Machine, Pavel Stepanovich Nazároff, G. Allen & Unwin, Ltd. 1935
2. ↑  India and Central Asia: classical to contemporary periods, Braj Bihari Kumar, Astha Bharati, Indian Council for Cultural Relations, Concept Publishing Company, 2007, ISBN 978-81-8069-457-8
**महाकवि** एक भारतीय टेलीविज़न श्रंखला है। इस श्रृंखला के एंकर प्रसिद्ध कवि कुमार विश्वास हैं। यह श्रृंखला एबीपी न्यूज़ पर प्रत्येक शनिवार रात 10 बजे और प्रत्येक रविवार सुबह 10 बजे और रात 10 बजे प्रसारित होती है। महाकवि का पहला प्रसारण 5 नवम्बर, 2016 को किया गया।
। इस कार्यक्रम के शुरू होने से पूर्व 28 अक्टूबर 2016 को इसका प्रिव्यू प्रसारित किया गया था। इस कार्यक्रम के माध्यम से हिन्दी भाषा के दस सर्वश्रेष्ठ कवियों की जीवनी उनकी कविताओं की संगीतबद्ध प्रस्तुति के साथ प्रसारित की जाएगी।

इस श्रृंखला के सूत्रधार प्रसिद्ध युवा हिन्दी कवि कुमार विश्वास हैं। महाकवि के निर्देशक हैं टेलीविज़न के जाने-माने निर्देशक पुनीत शर्मा और इसके लेखक हैं प्रबुद्ध सौरभ। इस कार्यक्रम के लिए कवियों की कविताओं को लय दिया है स्वयं डा कुमार विश्वास ने और उन गीतों को संगीतबद्ध किया है पोएटिका ने।.

इस श्रृंखला में बीसवीं सदी के दस महान कवियों को शामिल किया गया है रामधारी सिंह दिनकर, दुष्यंत कुमार, सूर्यकान्त त्रिपाठी 'निराला', हरिवंश राय बच्चन, महादेवी वर्मा, बाबा नागार्जुन, जयशंकर प्रसाद, सुभद्रा कुमारी चौहान, मैथिलीशरण गुप्त और अज्ञेय

कवि रामधारी सिंह दिनकर पर आधारित एपिसोड का प्रसारण 5 नवम्बर 2016 को किया गया।. दूसरे एपिसोड में 12 नवम्बर 2016 को दुष्यंत कुमार की जीवनी प्रस्तुत की गई।. 19 नवम्बर 2016 को तीसरा एपिसोड प्रस्तुत किया गया जिसमें महाप्राण सूर्यकान्त त्रिपाठी निराला की जीवनी दिखाई गई

चर्चा
-----

प्रसिद्ध टेलीविज़न एंकर ऋचा और आरजे अनिरुद्ध ने लिखा कि उन्होंने इस रोचक कार्यक्रम को पूरे परिवार के साथ बैठ कर देखा और अब उनको इसके अगले एपिसोड का इंतज़ार है। टेलीविज़न और फिल्म अभिनेता आसिफ शेख़ ने इस तरह के कार्यक्रम के लिए बधाई प्रेषित की। जाने-माने आरजे रौनक ने कार्यक्रम की बधाई देते हुए लिखा कि भाषा यदि दुल्हन है तो हिंदी उसकी बिंदी है। म्युज़िक डायरेक्टर विशाल ददलानी, बॉलीवुड के मशहूर प्लेबैक गायक सोनू निगम, फिल्म अभिनेत्री स्वरा भास्कर, जाने-माने क्विज मास्टर और निर्माता सिद्धार्थ बासु, युवा क्रिकेटर रिकी भुई, टीवी अभिनेता सौरभ राज जैन, मशहूर शायर और फिल्म गीतकार राहत इंदौरी, टिप्स म्युज़िक के सर्वे-सर्वा कुमार तौरानी, फिल्म निर्माता-निर्देशक प्रकाश झा, युवा फिल्म गीतकार मनोज मुंतशिर, टेलीविज़न अभिनेता रघु राम , पत्रकार एवं फिल्मकार विनोद कापड़ी , निर्माता-निर्देशक शिरीष कुंदर, महशूर लोक-गायिका पद्मश्री मालिनी अवस्थी, दिल्ली के उप मुख्यमंत्री मनीष सिसोदिया, लेखक और आरजे नीलेश मिसरा, चुनाव विश्लेषक यशवंत देशमुख, मशहूर फिल्म अभिनेत्री ऋचा चड्डा ने भी ट्वीट कर के इसकी बधाई दी।

इसके अलावा फिल्म निर्देशक अनुभव सिन्हा, पत्रकार अमिश देवगन, बेस्टसेलर लेखक रविंद्र सिंह, स्टैंड आप कॉमेडियन अपूर्व गुप्ता, अभिनेता कबीर बेदी, दिल्ली के मुख्यमंत्री अरविन्द केजरीवाल, आध्यात्मिक गुरु आचार्य प्रमोद कृष्णम, पत्रकार शिवम् विज, लेखक-पत्रकार प्रेरणा बख्शी, दिल्ली के संस्कृति मंत्री कपिल मिश्र, यातायात मंत्री गोपाल राय एवं कई विधायक, युवा नेता हार्दिक पटेल और एबीपी न्यूज़ से सम्बद्ध तमाम पत्रकारों ने महाकवि को ट्वीट एवम रीट्वीट के माध्यम से सराहा।

### Social media

इस कार्यक्रम के पहले एपिसोड के दौरान इसकी इतनी चर्चा रही कि ट्विटर पर #महाकवि पहले नंबर पर ट्रेंड हुआ।.
भांजा बहन के पुत्र को कहते हैं

एक भतीजा एक व्यक्ति के भाई का बेटा। ऐतिहासिक रूप से, सो भतीजे के समान एक भांजा होता है भांजा वह काम कर सकता है जो सो भतीजे भी नहीं कर सकते । इतिहास में भांजो के लिए किया गया कार्य उनके मामा को लगता है एक भतीझे अपने चाचा के विरासत के तार्किक प्राप्तकर्ता थे, अगर कोई बेटा या बेटी नही था, हालाकि कुछ उत्तरी बांग्लादेशी समाजों मे, एक भतीजे एक बेटी पर अधिकता लेता है, जबकि कुछ मध्ययुगीन अंग्रेजी कानून के खंड मे, भतीजे कई बार बेटियों को अधिक पसंद करते है। सामाजिक परिवेश मे एक स्थिर घर या शरणार्थी परिस्थितियो जैसे आदतों की कमी थी, चाचा और पिता समान रूप से अपने बेटों और भतीजे के लिये जिम्मेदारी सौंपा जाएगा। माता पिता के बीच, ने कुछ संसक्रितियो ने अपनी सामाजिक स्थिति मे बेटियो और भतीजो को समान दर्जा दिया है। कुछ संस्क्रुतियो और पारिवारिक परंपराओं में, एक व्यक्ति की पहली चचेरी बहन को एक बार निकालकर(एक के चचेरे भाई का बच्चा) का उल्लेख करना आम बात हैं, भतीजी या भतीजे के रूप मे।

== सन्दर्भ ==

परिभाषा
-------

1. ↑  "संग्रहीत प्रति". मूल से 12 अप्रैल 2017 को पुरालेखित. अभिगमन तिथि 10 मई 2017.
2. ↑  "संग्रहीत प्रति". मूल से 21 मई 2017 को पुरालेखित. अभिगमन तिथि 10 मई 2017.
**महाक्षय चक्रवर्ती** ( जन्म 30 जुलाई 1984 को मुम्बई में), जिन्हें "मिमोह" के नाम से भी जाना जाता है। एक भारतीय अभिनेता हैं जो बॉलीवुड की हिंदी फ़िल्म इंडस्ट्री में काम कर रहें हैं। ये अनुभवी कलाकार मिथुन चक्रवर्ती के पुत्र हैं।

फ़िल्म करियर
------------

महाक्षय ने अपना फ़िल्मी डेब्यू "मिमोह" के रूप में 2008 की फ़िल्म *जिमी* से किया जिसमें इन्होंने एक डीजे का किरदार निभाया जिसको एक हत्यारा मान लिया जाता है और इसी कड़ी में वो अपराध की दुनिया से जुड़ जाता है। इन्हें फ़िल्म फेयर अवार्ड फॉर बेस्ट मेल डेब्यू के लिए नामित भी किया गया। इन्होंने फ़िल्म द मर्डरर में भी काम किया।

2011 में भारत की पहली स्टीरियो- स्कोपिक 3डी हॉरर फ़िल्म *हॉन्टेड -3डी* रिलीज़ हुई जो इनकी पहली हिट फ़िल्म बनी। इसके बाद इन्होंने 2011 की फ़िल्म *लूट* में काम किया जिसमें इनके साथ गोविंदा, सुनील शेट्टी और जावेद जाफरी भी थे।। इस फ़िल्म को अधिकतर आलोचकों से नकारात्मक रिव्यु ही मिले और सिनेमा पर कोई विशेष कमाई न करते हुए ये फ़िल्म एक फ्लॉप साबित हुई। इन्होंने अपने पिता और सुनील शेट्टी के साथ फ़िल्म एनिमी भी की है।

महाक्षय ने हाल ही में वीकेपी की फ़िल्म इश्केदारियां में भी काम किया है।

फिल्मोग्राफी
------------

| वर्ष | फ़िल्म | रोल | भाषा | नोट्स |
| --- | --- | --- | --- | --- |
| 2008 | *जिमी* | जसमिन्दर कुमार पुष्प ( डीजे जिमी) | हिंदी | **मनोनीत (नॉमिनेटेड)**, फ़िल्मफेयर अवार्ड फॉर बेस्ट मेल डेब्यू |
| 2011 | *द मर्डरर* | रॉकी | हिंदी | प्रदर्शित (रिलीज़्ड) |
| 2011 | *हॉन्टेड– 3डी* | रेहान | हिंदी | प्रदर्शित |
| *लूट* | विल्सन | हिंदी | प्रदर्शित |
| 2013 | *रॉकी* | रॉकी | बेंगाली | बंगाली फ़िल्म में डेब्यू |
| *एनिमी* | माधव सिन्हा | हिंदी | प्रदर्शित |
| 2015 | *इश्केदारियां* |  | हिंदी | प्रदर्शित |
| 2019 | मेंटल है क्या |  |  |  |

सन्दर्भ
-------

1. ↑  "Mahaakshay Chakraborty profile". Movie Talkies. मूल से 20 दिसंबर 2013 को पुरालेखित. अभिगमन तिथि 16 June 2013.
2. ↑  "संग्रहीत प्रति". मूल से 23 फ़रवरी 2015 को पुरालेखित. अभिगमन तिथि 23 फ़रवरी 2015.

बाहरी कड़ियाँ
-------------
ब्रिटेन में शिकार में दो कुत्तें एक ख़रगोश को मारते हुए
**रक्तखेल** (bloodsport) खेल और मनोरंजन की एक श्रेणी है जिसमें दर्शकों के आनंद के लिए पशुओं को चोट पहुँचाई जाती है या उनकी हत्या की जाती है। कुछ परिभाषाओं में इस में ऐसे खेल या मनोरंजन भी शामिल हैं जिनमें मानवों को भी चोट पहुँचाई जाए। रक्तखेलों में आनंद के लिए करा गया शिकार, कुत्तों की लड़ाई, मुर्गों की लड़ाई, इत्यादि शामिल हैं। प्राचीन रोम के ग्लैडियेटर खेल (जिनमें मानवों को आपस में किसी एक के मरने तक लड़वाया जाता था) और ऐसे मनोरंजन जिनमें मानवों को सिंहों या अन्य पशुओं द्वारा मरवाया जाता था भी रक्तखेलों में गिने जाते हैं। कई आधुनिक मान्यताओं में रक्तखेलों को अमानवीय व बर्बर माना जाता है।

इन्हें भी देखें
---------------

* हत्या

सन्दर्भ
-------

1. ↑  Mitchell, Timothy (July 1991). Blood Sport: a social history of Spanish bullfighting. University of Pennsylvania Press. p. 244. ISBN 978-0-8122-3129-8. ISBN 0-8122-3129-5.
2. ↑  Speecking, Georg; strang (1914). "Bloodsports". Stag Hunting pp. 1–33, in Killing for Sport: Essays by Various Writers, edited by Henry S. Salt. George Bell and Sons, Ltd, London. Archived from the original on 2006-08-15. Retrieved 2006-12-17.
**भंवर सिंह भाटी** (जन्म 1 जनवरी 1974) एक भारतीय राजनीतिज्ञ हैं, जो राजस्थान के राज्य ऊर्जा मंत्री मंत्री के रूप में कार्यरत हैं। वह मंत्रालय में राजस्व, उपनिवेशन, कमान क्षेत्र विकास और जल उपयोग के विभागोंभमरृ का भी प्रबंधन करते है। भारतीय राष्ट्रीय कांग्रेस पार्टी के सदस्य के रूप में, उन्होंने 2013 से राजस्थान की कोलायत विधानसभा सीट का प्रतिनिधित्व करते है।
{{Infobox officeholder
| name = भंवर सिंह भाटी
| honorific-suffix = राज्य मंत्री, राजस्थान सरकार
| image =
|caption =
| birth\_date = 1 जनवरी 1974 (1974-01-01) (आयु 49)
| birth\_place = हंदा, बीकानेर, राजस्थान
| nationality =  India
| party = कांग्रेस
| spouse = श्रीमति राजेश कंवर (वि॰ 2000)
| residence = ग्रापो.- हंदा, त. - कोलायत, बीकानेर (राज.)
| education = स्नातक (B.A.) 2018 में
|alma\_mater =इग्नू, नई दिल्ली
| occupation = कृषि
| father = 
| children = 1 पुत्र & 1 पुत्री
| office1 = विधायक, राजस्थान विधानसभा
|constituency1 = कोलायत
|term\_start1 = 11 दिसम्बर 2018
|term\_end1 =
| constituency2 = कोलायत
| term\_start2 = 8 दिसम्बर 2013
| term\_end2 = 11 दिसम्बर 2018 
|office= राज्य मंत्री, राजस्थान सरकार
| term\_start = 28 दिसम्बर 2018
| term\_end =
| predecessor = 

} मंत्री

जीवन परिचय
----------

भाटी का जन्म राजस्थान में बीकानेर जिले के हंदा गाँव में हुआ था। वह वरिष्ठ कांग्रेस नेता रुघनाथ सिंह भाटी के पुत्र हैं।

राजनैतिक जीवन
-------------

2013 के विधान सभा चुनाव में भाटी ने कोलायत सीट से दिग्गज भाजपा नेता देवीसिंह भाटी को हराकर चुनाव जीता था।

संदर्भ
------

1. 1 2  "जीवन परिचय". *Bhanwar Singh Bhati* (अंग्रेज़ी में). अभिगमन तिथि 2020-05-14.[*मृत कड़ियाँ*]
2. ↑
"ख़ून और लोहा" बिस्मार्क के एक भाषण का शीर्षक था और आगे जाकर "बल और साहस" के लिए एक नारा बन गया
**रक्त और लोहा** सन् 1862 में जर्मन नेता बिस्मार्क द्वारा दिए गए एक भाषण का शीर्षक था जो आगे चलकर एक नारा बन गया। जर्मन में इसका मूल रूप "ब्लूट उन्ट आइज़ॅन" (Blut und Eisen) था, जिसका अंग्रेजी में अनुवादित रूप "ब्लड ऐण्ड आयरन" (Blood and Iron) है। यह भाषण बिस्मार्क ने जर्मनी के भिन्न राज्यों को इकठ्ठा गूंथकर एक राष्ट्र बनाने के विचार को आगे बढ़ाने के लिए दिया था। इस ख़िताब से वह अपने राज्य प्रुशिया को इस अभियान में नेतृत्व के लिए उकसाना चाहते थे। उनका कहना था के यह ध्येय उदारता के सिद्धांतों को अपनाने से नहीं बल्कि बल और साहस दिखने से प्राप्त होगा। उनके भाषण के अंतिम वाक्य थे -

*"जर्मनी में प्रुशिया की भूमिका उसकी उदारता से नहीं बल्कि उसके बल से तय होगी ... प्रुशिया को अपनी ताक़त पर ध्यान देकर सही मौक़े की प्रतीक्षा करनी चाहिए, जो पहले भी कई दफ़ा आकर जा चुका है। वियेना की संधियों के बाद हमारी सरहदें एक अच्छा राजनैतिक वातावरण बनाने के अनुकूल नहीं हैं। आज के ज़माने के बड़े सवालों के जवाब भाषणों और बहुमत के आधार पर फ़ैसले करने से नहीं बल्कि लोहे और ख़ून (आइज़ॅन उन्ट ब्लूट) से मिलेंगे."*

इन्हें भी देखें
---------------

* नारा
* बिस्मार्क

सन्दर्भ
-------

1. ↑  "German History in Documents and Images: Excerpt from Bismarck's "Blood and Iron" Speech (1862)". मूल से 8 जून 2011 को पुरालेखित. अभिगमन तिथि 14 जून 2011.
ईसिस चित्र १३६० ईपू
प्रस्तर-पट्ट में दो त्रिवर्ण देवताओं का चित्रण
**प्राचीन मिस्र का धर्म** (अथवा प्राचीन इजिप्शन धर्म, Egyptian religion) प्राचीन मिस्र देश का सबसे मुख्य- और राजधर्म था। ये एक मूर्तिपूजक और बहुदेवतावादी धर्म था। एक छोटी अवधि के लिये इसमें एकेश्वरवाद की अवधारणा भी रही थी। ईसाई धर्म और बाद में इस्लाम के राजधर्म बनने के बाद ईसाइयों ने इसपर प्रतिबंध लगा दिया। इसके बाद ये लुप्त हो गया।

*इस लेख में देवताओं के अंग्रेज़ी उच्चारण दिये गये हैं, मौलिक इजिप्शन नहीं।*

देवता
-----

इस धर्म में कई देवता थे : रा (सूर्यदेव), अतुम, च्नुम, अमुन, पिताह, अमुन-रा, ओसिरिस (यमदेव), अनूबिस, अतेन (सृष्टादेव), मिन, थोथ (चन्द्रदेव), होरस इत्यादि। सभी मिस्र के सम्राट (फ़राओ) भी जनता द्वारा जीवित देव्ताओं की तरह पूजे जाते हैं।

देवियाँ
-------

प्रमुख देवियाँ थीं : ईसिस (ओसिरिस]] की बहन और पत्नी), नेफ़्थिस, बास्त, नुत, मात इत्यादि।

पूजा
----

पूजा मुख्यतः पशुबलि द्वारा होती थी (सांड, सूअर, भेड़, आदि)। यूनानी लोगों ने देवताओं के लिये कई ख़ूबसूरत मंदिर बनाये थे।

ममी और पिरामिड
--------------

लगभग हर फ़राओ अपनी लिये मौत के बाद की ज़िन्दगी के लिये बहुत बड़े पिरमिड बनवाता था, जो आज दुनिया के सात आश्चर्यों में से एक है।

| * दे
* वा
* सं
प्राचीन मिस्र में धर्म |
| --- |
| देवी-देवता | अतेन •  अतुम •  अनूबिस •  अमुन •  अमुन-रा •  ईसिस •  ओसिरिस •  थोथ •  नुत •  नेफ़्थिस •  बास्त •  मिन •  रा •  सेत •  होरस • खूंसू |
यह बाहरी सौर मंडल की वस्तुओं की स्थिति का चित्रण है (हरी बिन्दुएँ काइपर घेरे की वस्तुएँ हैं)। यह J2000.0 खगोलीय युग पर आधारित है - यानि १ जनवरी २००० को यह वस्तुएँ इन स्थानों पर थीं लेकिन तब से ज़रा-बहुत हिल चुकी होंगी
खगोलशास्त्र में **युगारम्भ** (epoch) समय के किसी एक आम सहमति से चुने हुए क्षण को कहते हैं जिसपर आधारित किसी खगोलीय वस्तु या प्रक्रिया की स्थिति के बारे में जानकारी दी जाए। ब्रह्माण्ड में लगभग सभी वस्तुओं में लगातार परिवर्तन आते रहते हैं - तारों की हमसे दूरी बदलती है, तारों की रौशनी उतरती-चढ़ती है, ग्रहों का अक्षीय झुकाव बदलता है, इत्यादि - इसलिए यह आवश्यक है कि जब भी किसी वास्तु का कोई माप दिया जाए तो यह स्पष्ट कर दिया जाए कि वह माप किस समय के लिए सत्य था। इसलिए जब पंचांग बनाए जाते हैं जो खगोलीय वस्तुओं की भिन्न समयों पर दशा बताते हैं तो उन्हें किसी खगोलीय युग पर आधारित करना ज़रूरी होता है।

खगोलशास्त्रियों के समुदाय समय-समय पर एक दिनांक को नया खगोलीय युग घोषित कर देते हैं और फिर उसका प्रयोग करते हैं। समय गुज़रने के साथ ब्रह्माण्ड बदलता है और एक समय आता है जब उस खगोलीय युग पर जो वस्तुओं की स्थिति थी वह वर्तमान स्थिति से बहुत अलग हो जाती है। ऐसा होने पर आपसी सहमती बनाकर फिर एक नया खगोलीय युग घोषित किया जाता है और सभी वस्तुओं की स्थिति का उस नए युग के लिए अद्यतन किया जाता है।

J2000.0
-------

वर्तमान युग का नाम 'J2000.0' है और इसका युगारम्भ क्षण १ जनवरी २००० की दिनांक को दोपहर के १२:०० बजे था।

इन्हें भी देखें
---------------

* युग (बुनियादी तिथि)
* विषुव (खगोलीय निर्देशांक)

सन्दर्भ
-------

1. ↑  Statistical Orbit Determination, Byron Tapley, Bob Schutz, George H. Born, pp. 75, Academic Press, 2004, ISBN 978-0-08-054173-0, *... For example, the epoch J2000.0 is January 1, 2000, 12 hours ...*
जम्मू से ६२ कि.मी दूर स्थित **मानसर झील** एक सुंदर सरोवर है जिसको जंगलों से ढंके पहाड़ घेरे हुए हैं। यह झील लगभग १ मील लम्बी और आधा मील चौड़ी है। 32°41′46″N 75°08′49″E﻿ / ﻿32.69611°N 75.14694°E﻿ / 32.69611; 75.14694 जम्मू से निकटस्थ स्थित शहर से बाहर के भ्रमण के लिये एक लोकप्रिय स्थान है। इस स्थान की हिन्दू धर्म में मान्यता भी है और इसकी पवित्रता और कथाएं मानसरोवर झील से जुड़ी हुई हैं।

निकटवर्ती
---------

मानसर झील के पूर्वी तट पर एक शेषनाग को समर्पित मन्दिर है, यह वो नाग है जो भगवान विष्णु के लिये शेष शय्या बनाता है और इसके कई सिर कहलाते हैं। इस स्थान पर एक बड़ा शिलाखण्ड है जिसके ऊपर कई लोहे की जंजीरें बंधी हुई हैं। ये संभवतः शेषनाग के स्वागत में प्रतीक्षारत छोटे सांपों के प्रतीक हैं। नवविवाहित युगल को इस झील की तीन परिक्रमा करना शुभ और लाभदायक माना जाता है। 

इसी परिसर में दो अन्य प्राचीन मन्दिर भी हैं जो उमापति महादेव और नृसिंह भगवान को समर्पित हैं और कुछ दूरी पर एक देवी दुर्गा का मन्दिर भी है जहां बहुत से दर्शनार्थी शृद्धालु आते हैं। त्योहारों के अवसर पर लोग झील में डुबकी भी लगाते हैं। कई हिन्दू परिवार यहां अपने लड़कों का मुंडन संस्कार भी करवाने आते हैं। मानसर झील में राज्य पर्यटन विभाग द्वारा नौकायन की सुविधा भी उपलब्ध है।

मानसर झील एक अन्य सड़क से भी जुड़ती है, जो पठानकोट को सीधे उधमपुर से जोड़ती है। उधमपुर राष्ट्रीय राजमार्ग १अ पर बसा सामरिक दृष्टि से महत्त्वपूर्ण शहर है। मानसर या सांबा से उधमपुर का एक छोटा मार्ग भी है जो जम्मू शहर के बाहर से निकल जाता है और मानसर झील से निकलता है। एक अन्य छोटा सरोवर भी मानसर झील से जुड़ा है, सुरिन्सर सरोवर। यह जम्मू शहर से २४4 कि.मी दूर उसी बायपास मार्ग पर स्थित है।

सन्दर्भ
-------
मार्क टेलर 2014 में
**मार्क टेलर** (अंग्रेज़ी: Mark Taylor; जन्म 27 अक्तूबर 1964) पूर्व क्रिकेटर है जो 1989 से 1999 तक ऑस्ट्रेलिया क्रिकेट टीम की तरफ से खेलते थे। उन्होंने 1994 से 1999 तक टीम की कप्तानी भी की। उनकी व्यापक रूप से ऑस्ट्रेलिया टेस्ट टीम को प्रभुत्व तक पहुँचाने में महत्वपूर्ण भूमिका मानी जाती है। हालांकि, उन्हें एक दिवसीय अंतरराष्ट्रीय क्रिकेट के लिए कम आदर्श माना जाता था और अंतत 1997 में उन्हें एक दिवसीय कप्तान और खिलाड़ी के रूप में हटा दिया गया। 

104 टेस्ट मैचों में उन्होंने 43.49 की बल्लेबाजी औसत के साथ 7525 रन बनाए जिसमें 19 शतक और 40 भी अर्द्धशतक शामिल हैं। उनका उच्चतम स्कोर 334 रहा। उनके द्वारा लिये गए 157 कैच उस समय एक टेस्ट रिकॉर्ड थे (अब राहुल द्रविड़ कीर्तिमानधारी है)। उनके उत्तराधिकारी स्टीव वॉ ने कप्तान के रूप में जीत के कई रिकॉर्ड स्थापित किये। वह अब क्रिकेट कमेंटेटर और क्रिकेट ऑस्ट्रेलिया के निदेशक हैं।

इन्हें भी देखें
---------------

* टेस्ट क्रिकेट के तिहरे शतकों की सूची

सन्दर्भ
-------

1. ↑  "मार्क टेलर" (अंग्रेज़ी में). मूल से 26 फ़रवरी 2017 को पुरालेखित. अभिगमन तिथि 20 जनवरी 2017.